Up-350/09
Natisni
Opravilna št.:
Up-350/09
Datum odločitve:
3. 4. 2009
ECLI:
ECLI:SI:USRS:2009:Up.350.09
Akt:
Ustavna pritožba zoper sklep Ustavnega sodišča št. U-I-54/09 z dne 24. 3. 2009
Izrek:
Ustavna pritožba zoper sklep Ustavnega sodišča št. U-I-54/09 z dne 24. 3. 2009 se zavrže.
Evidenčni stavek:
Ker ustavna pritožba zoper odločitve Ustavnega sodišča ni dopustna, jo je bilo potrebno zavreči.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 50.1, 55.b.1.1., Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Vlagatelj:
Stranka Slovenskega Naroda, Maribor
Datum vloge:
30. 3. 2009
Vrsta odločitve:
sklep
Vrsta rešitve:
zavrženje
Dokument:
US28666
Dokument v PDF obliki:
Up-350-09.pdf
72 KB
Prenesite datoteko
Up-350/09
3. 4. 2009
SKLEP
Senat Ustavnega sodišča je v postopku za preizkus ustavne pritožbe, ki jo je vložila Stranka Slovenskega Naroda, Maribor, ki jo zastopa Lovro Škrinjarič, na seji 3. aprila 2009
sklenil:
Ustavna pritožba zoper sklep Ustavnega sodišča št. U-I-54/09 z dne 24. 3. 2009 se zavrže.
O b r a z l o ž i t e v
1. Pritožnica je vložila ustavno pritožbo zoper sklep Ustavnega sodišča št. U-I-54/09 z dne 24. 3. 2009, s katerim je Ustavno sodišče zavrglo predlog, naj se prekine zbiranje podpisov za podporo zakonodajnemu referendumu o Zakonu o ratifikaciji Protokola o pristopu Republike Hrvaške k Severnoatlantski pogodbi ter zadrži uveljavitev in izvrševanje Zakona o ratifikaciji Protokola o pristopu Republike Hrvaške k Severnoatlantski pogodbi.
2. Ustavna pritožba ni pravno sredstvo, s katerim bi bilo mogoče izpodbijati odločitve Ustavnega sodišča. Ustavno sodišče je že sprejelo stališče, da odločb in sklepov Ustavnega sodišča, ne glede na to, ali so izdani v postopku ocene ustavnosti oziroma zakonitosti predpisov ali v postopku ustavne pritožbe, torej ne glede na to, ali imajo naravo posamičnega ali splošnega akta, ni mogoče izpodbijati z ustavno pritožbo (glej npr. sklep št. Up-331/98 z dne 4. 3. 1999, Uradni list RS, št. 17/99 in OdlUS VIII, 120, ter sklepe št. Up-303/96 z dne 24. 11. 1999, št. Up-277/04 z dne 20. 9. 2004, št. Up-4/04 z dne 5. 5. 2006 in št. Up-465/06 z dne 9. 10. 2006). V skladu s tem stališčem med odločitve, zoper katere ustavna pritožba ni dopustna, sodi tudi sklep, s katerim Ustavno sodišče odloči o predlogu za začasno zadržanje na podlagi 39. člena Zakona o Ustavnem sodišču (Uradni list RS, št. 64/07 – ur. p. b. – v nadaljevanju ZUstS). Ustavna pritožba je posebno pravno sredstvo, ki je dopustno zoper posamične akte drugih državnih organov, organov lokalnih skupnosti in nosilcev javnih pooblastil, kadar se z njimi posega v človekove pravice ali temeljne svoboščine.
3. Ker ustavna pritožba ni dopustna, jo je Ustavno sodišče zavrglo.
4 Senat je ta sklep sprejel na podlagi prve alineje prvega odstavka 55.b člena v zvezi s prvim odstavkom 50. člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik senata mag. Miroslav Mozetič ter članici mag. Marta Klampfer in Jasna Pogačar. Sklep je sprejel soglasno.
mag. Miroslav Mozetič
Predsednik senata